A4-0462/98

Ψήφισμα σχετικά με το έγγραφο εργασίας της Επιτροπής για την καλύτερη εφαρμογή της κοινής αλιευτικής πολιτικής (ΚΑΠ) - πρόγραμμα δράσης (SEC(98)0949 - C4-0378/98)

Το Ευρωπαϊκό Κοινοβούλιο,

- έχοντας υπόψη το έγγραφο εργασίας της Επιτροπής (SEC(98)0949 - C4-0378/98),

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με την εξέλιξη του ελέγχου στο πλαίσιο της κοινής αλιευτικής πολιτικής (COM(98)0092 - C4-0134/98) και το ψήφισμα του Ευρωπαϊκού Κοινοβουλίου της 18ης Σεπτεμβρίου 1998 σχετικά με το θέμα αυτό ((ΕΕ C 313 της 12.10.1998, σελ. 241)),

- έχοντας υπόψη το ψήφισμα του Ευρωπαϊκού Κοινοβουλίου της 6ης Νοεμβρίου 1997 σχετικά με την κοινή αλιευτική πολιτική μετά το έτος 2002 ((ΕΕ C 358 της 24.11.1997, σελ. 43.)),

- έχοντας υπόψη την έκθεση της Επιτροπής Αλιείας (A4-0462/98),

Α. λαμβάνοντας υπόψη ότι είχε ζητήσει πρόγραμμα δράσης με συγκεκριμένο χρονοδιάγραμμα, προκειμένου να επανορθωθούν οι ελλείψεις που είχαν επισημανθεί στις διαδικασίες ελέγχου της ΚΑΠ,

Β. εκτιμώντας ότι, παρά το γεγονός ότι έχει σημειωθεί σημαντική πρόοδος από την έγκριση του κανονισμού (ΕΟΚ) 2847/93 ((ΕΕ L 261 της 20.10.1993, σελ. 1.)) για την θέσπιση καθεστώτος ελέγχου, εξακολουθούν να υπάρχουν διάφορα αδύναμα σημεία, τα οποία πρέπει να επανορθωθούν το ταχύτερο δυνατόν,

Γ. θεωρώντας ότι είναι απαράδεκτο το γεγονός ότι υπάρχουν κράτη μέλη των οποίων η υποχρέωση η οποία απορρέει από την κοινοτική νομοθεσία για την κοινοποίηση των δεδομένων είναι ελάχιστη, και μάλιστα ανύπαρκτη σε ορισμένες περιπτώσεις,

Δ. θεωρώντας ότι αν η νομοθετική πλαισίωση και η διαχείριση της πολιτικής ελέγχου στην αλιεία δεν είναι οι δέουσες, τότε οι αλιείς, οι οποίοι δεν διαπράττουν απάτες, περιέρχονται σε μειονεκτική θέση, δεδομένου ότι κλονίζεται η εμπιστοσύνη των επαγγελματιών προς τους θεσμούς,

Ε. έχοντας υπόψη ως προς αυτό τη διαφορετική μεταχείριση που προβλέπεται από την κοινοτική νομοθεσία για τη Μεσόγειο, στο βαθμό που ενώ στα υπόλοιπα κοινοτικά ύδατα τα πλοία υποβάλλονται σε όλο και αυστηρότερα μέτρα ελέγχου, συμπεριλαμβανομένου του ελέγχου με δορυφόρο, τα πλοία που ασκούν δραστηριότητα στη Μεσόγειο είναι ελεύθερα από κάθε υποχρέωση ακόμα και από τις βασικές τους υποχρεώσεις όπως το ημερολόγιο του πλοίου και οι δηλώσεις αλιευμάτων,

ΣΤ. εκτιμώντας ότι η ομοιογενής τυποποίηση των σοβαρών παραβάσεων, καθορισμένη κατά τρόπο συναινετικό, καθώς επίσης η επιβολή κυρώσεων βασισμένων σε ομοιογενή και δυνάμενα να συγκριθούν κριτήρια αποτελούν ουσιώδη στοιχεία για την επίτευξη αποδοχής και συνεργασίας εκ μέρους αλιέων και πλοιοκτητών,

Ζ. θεωρώντας ότι η άσκηση υπεύθυνης αλιείας απαιτεί ορθή και δίκαιη πολιτική διατήρησης των πόρων και ότι για την αποτελεσματική εφαρμογή της είναι ανάγκη να υπάρχουν συστήματα ελέγχου που να βοηθούν και να ενισχύουν την προώθησή της, καθώς και ότι καθίσταται απαραίτητη η εφαρμογή, εκ μέρους των κρατών μελών, συμβατών μέτρων στον τομέα της πολιτικής διατήρησης των πόρων,

Η. εκτιμώντας ότι η αλιευτική δραστηριότητα πρέπει να επηρεάζει τη δραστηριότητα της αλιευτικής βιομηχανίας στο σύνολό της, με ιδιαίτερη έμφαση στις αλιευτικές μεθόδους, στα ελάχιστα μεγέθη των ειδών και στα σκάφη που έχουν μεγαλύτερο αντίκτυπο στους αλιευτικούς πόρους,

Θ. θεωρώντας ότι για να είναι επιτυχής αυτή η εμβάθυνση της πολιτικής ελέγχου απαιτείται η ένωση και η διάρθρωσή της με μία πολύ ευρύτερη σειρά πολιτικών προσανατολισμών, γενικά συμπληρωματικών και αλληλεξαρτώμενων, των οποίων η πρακτική εφαρμογή πρέπει να γίνει ταυτόχρονα,

Ι. εκτιμώντας ότι τα μέσα που διατίθενται σε οποιοδήποτε σύστημα ελέγχου πρέπει να συγχρηματοδοτούνται από κοινοτικά και εθνικά κονδύλια, εφόσον πρόκειται για την προστασία των ωκεανών και των πόρων τους, στόχων που καταφανώς είναι γενικού συμφέροντος,

ΙΑ. εκτιμώντας ότι πρέπει να ενισχυθεί η πραγματική συνεργασία μεταξύ των αρμόδιων για τον αλιευτικό έλεγχο υπηρεσιών των κρατών μελών της Ένωσης και αυτών της Επιτροπής,

ΙΒ. θεωρώντας ότι πρέπει να δοθεί μεγαλύτερη προσοχή στον έλεγχο των αλιευτικών προϊόντων, μετά την είσοδό τους στην αγορά, ανεξάρτητα από το μέσο μεταφοράς που χρησιμοποιήθηκε, και την πρώτη διάθεσή τους στην αγορά, ούτως ώστε ο έλεγχος να καλύψει ολόκληρη την αλυσίδα της εμπορίας, φθάνοντας έως τον τελικό καταναλωτή[semigr ] επίσης, ότι ο έλεγχος των αλιευτικών προϊόντων που εισάγονται στην Κοινότητα από τρίτες χώρες θα πρέπει επίσης να πραγματοποιείται με τα ίδια κριτήρια, ιδιαίτερα όσον αφορά τους κανονισμούς της ΕΕ σχετικά με την υγεία και την υγιεινή και τη διατήρηση των πόρων,

1. δέχεται με ικανοποίηση το έγγραφο εργασίας της Επιτροπής και θεωρεί πως αυτό αποτελεί θετικό βήμα προς την κατεύθυνση της πλήρους ανταπόκρισης στην επιμονή του Ευρωπαϊκού Κοινοβουλίου[semigr ]

2. θεωρεί ουσιώδες για την αποτελεσματικότητα των δράσεων ελέγχου να μην αντιμετωπισθούν μεμονωμένα και σύμφωνα με ορισμένες προτεραιότητες, παραλείποντας ή θέτοντας σε δεύτερο πλάνο την πρακτική εφαρμογή άλλων πολιτικών προσανατολισμών, που είναι επίσης ουσιώδεις για την ορθή εφαρμογή μιάς κοινής πολιτικής στον τομέα των αλιευμάτων[semigr ]

3. θεωρεί απαραίτητη την καλύτερη και ουσιαστικότερη συνεργασία μεταξύ Επιτροπής και κρατών μελών, αφενός, και των κρατών μελών μεταξύ τους αφετέρου, την δε πρωτοβουλία για την υλοποίηση αυτής της συνεργασίας για τις δραστηριότητες παρακολούθησης και ελέγχου πρέπει να την αναλάβει η Επιτροπή. Υπενθυμίζει, ωστόσο, ότι η ευθύνη του ελέγχου εμπίπτει κατ' αρχήν στις αρμοδιότητες των κρατών μελών[semigr ]

4. εκφράζει την ικανοποίησή του, στην προαναφερθείσα προσπάθεια συνεργασίας, για το περιεχόμενο της παραγράφου «Μέσα και προσπάθειες» του εγγράφου της Επιτροπής αλλά κρίνει ότι η τελευταία θα πρέπει, στο πλαίσιο έκθεσης που συντάσσει κάθε χρόνο για το θέμα του ελέγχου, να παρέχει η ίδια στο Συμβούλιο και το Ευρωπαϊκό Κοινοβούλιο τις πληροφορίες που αφορούν τους μηχανισμούς ελέγχου που εφαρμόζει[semigr ]

5. θεωρεί θεμελιώδους σημασίας στην συζήτηση σχετικά με την εμβάθυνση της πολιτικής ελέγχου να συμμετάσχουν και να συνεργασθούν οι αλιείς και οι οργανώσεις παραγωγών και πλοιοκτητών, γιατί χωρίς την αποδοχή και την συνεργασία τους είναι δυνατόν να τεθεί σε κίνδυνο η αποτελεσματικότητα και η τόσο επιθυμητή βελτίωση της διαφάνειας[semigr ]

6. εκτιμά ότι κάθε σύστημα ελέγχου πρέπει να βασίζεται σε αξιόπιστα στοιχεία που θα επιτρέπουν την ορθή επεξεργασία των πληροφοριών και τη βελτίωση του βαθμού διαφάνειας του ίδιου του συστήματος[semigr ]

7. στο πλαίσιο αυτό και έχοντας υπόψη την ανάγκη δημιουργίας προϋποθέσεων σταθερότητας για τον τομέα, θεωρεί αποφασιστικής σημασίας τη διατήρηση των νομοθετικών διατάξεων που αφορούν την πρόσβαση στους πόρους και να δοθεί συνέχεια στοψήφισμά τους της 15ης Μαΐου 1997 σχετικά με τις διεθνείς αλιευτικές συμφωνίες ((ΕΕ C 167 της 2.6.1997, σελ. 130.)) και στο προαναφερθέν ψήφισμά του της 6ης Νοεμβρίου 1997 για το μέλλον της Κοινής Αλιευτικής Πομετά το έτος 2002[semigr ]

8. επιμένει για την προσαρμογή των αλιευτικών προσπαθειών στους πόρους και φρονεί ότι για την προσαρμογή αυτή δύνανται να χρησιμοποιηθούν διάφορα συστήματα τα οποία δεν συνεπάγονται αποκλειστικώς την μείωση των αλιευτικών στόλων. Θεωρεί, ωστόσο, ότι όποια συστήματα και εάν εφαρμοσθούν, πρέπει πάντα να συνοδεύονται από δημοσιονομικές αντισταθμίσεις κατάλληλα κατανεμημένες, προς πλοιοκτήτες, αλιείς και, εάν χρειάζεται, στη μεταποιητική βιομηχανία, καθώς επίσης από συγκεκριμένα και προσαρμόσιμα προγράμματα επαγγελματικού αναπροσανατολισμού, κατάρτισης και βοήθειας για την επιλογή νέων κατευθύνσεων και την κοινωνική ένταξη[semigr ] φρονεί ότι οι ενισχύσεις από το Ευρωπαϊκό Κοινωνικό Ταμείο για την κατάρτιση και τον επαγγελματικό αναπροσανατολισμό θα πρέπει να αυξηθούν σημαντικά στον τομέα της αλιείας και, στο πλαίσιο του προσεχούς επιχειρησιακού προγράμματος να εναρμονισθούν σε όλη την Κοινότητα τα πρότυπα της κατάρτισης στον τομέα της αλιείας[semigr ]

9. υπενθυμίζει, στο πλαίσιο αυτό, ότι η εφαρμογή των ΠΠΠ ΙΙΙ δεν ήταν εξίσου ικανοποιητική στα διάφορα κράτη μέλη, με αποτέλεσμα να γίνουν κάποιες αδικίες[semigr ] θεωρεί, για τον λόγο αυτό, ότι πρέπει να αποκατασταθεί στο πλαίσιο των ΠΠΠ ΙV, η ισότητα μεταξύ όλων των κρατών μελών[semigr ]

10. επιμένει εκ νέου στην ανάγκη εναρμόνισης των παραμέτρων που θα καταστήσουν δυνατή την σύγκριση των χαρακτηριστικών, των διαστάσεων, του δυναμικού και της παραγωγικότητας των αλιευτικών στόλων της Κοινότητας, ώστε να αξιολογηθεί η αλιευτική δραστηριότητα και να επιχειρηθεί η ανάλυση των αποτελεσμάτων του εκσυγχρονισμού, της αύξησης των τεχνικών δυνατοτήτων και των εξειδικευμένων μέσων της τεχνολογίας επί της εκμετάλλευσης των πόρων και, ενδεχομένως, να ληφθούν τα κατάλληλα μέτρα[semigr ]

11. επιμένει ότι οι δαπάνες που θα απαιτηθούν για την τελειοποίηση των συστημάτων ελέγχου πρέπει να συγχρηματοδοτηθούν, τόσο οι σχετικές με την αύξηση των ανθρώπινων πόρων, που είναι απαραίτητη, όσον και για την εισαγωγή νέων τεχνολογιών, κυρίως δε για την γενίκευση του συστήματος ελέγχου δια δορυφόρου[semigr ]

12. θεωρεί ουσιώδες να αναπτυχθεί και να διαρθρωθεί με άλλες κοινοτικές πολιτικές, σε συνεχή συνεργασία με τα κράτη μέλη και διεθνείς οργανώσεις, σχέδιο επιστημονικής έρευνας σχετικά με την κατάσταση και εξέλιξη των πόρων, καθώς και τις επιπτώσεις που έχει σ´ αυτούς η αλιευτική εκμετάλλευση και οι διάφορες πηγές ρύπανσης[semigr ]

13. ζητεί από την Επιτροπή να εξασφαλίσει ότι τα μέτρα ελέγχου, τόσον επί γης όσον και στη θάλασσα, θα εφαρμόζονται με αμεροληψία και με την αυτή προθυμία, χωρίς να λαμβάνεται υπόψη ποιο κράτος μέλος διενεργεί τον έλεγχο ή ποια σημαία φέρει το ελεγχόμενο σκάφος[semigr ]

14. επιμένει στην ενίσχυση των ελέγχων επί των προερχόμενων από τρίτες χώρες σκαφών τα οποία ασκούν δραστηριότητες στα κοινοτικά ύδατα, τόσο κατά την πρόσβαση στους πόρους όσο και κατά την εκφόρτωση, συμπεριλαμβανομένων των πλοίων με σημαίες ευκαιρίας, προκειμένου να αποκατασταθεί η εμπιστοσύνη των κοινοτικών αλιέων στην αμερόληπτη εφαρμογή του συστήματος ελέγχου[semigr ]

15. ζητεί μεγαλύτερη συνεργασία μεταξύ των κρατών μελών αφενός, και της Επιτροπής και των τελευταίων αφετέρου, προκειμένου να ελέγχονται καταλλήλως οι δίαυλοι εμπορίας των αλιευτικών προϊόντων[semigr ] στο πλαίσιο της συνεργασίας αυτής, θεωρεί απαραίτητη την συνεργασία μεταξύ οργανώσεων παραγωγών, πλοιοκτητών και ενώσεων αλιέων, για την συμμετοχή των οποίων πρέπει να δημιουργηθούν οι κατάλληλοι μηχανισμοί στήριξης[semigr ]

16. θεωρεί ότι πρέπει να υπάρξει μεγαλύτερη εναρμόνιση των διατάξεων σχετικά με το ελάχιστο μέγεθος των αλιευομένων ειδών, όπερ απαιτεί ειδική επαγρύπνηση ως προς την εκφόρτωση και εμπορία νεογνών[semigr ]

17. καλεί με επιμονή την Επιτροπή να επιδιορθώσει την υφιστάμενη ανισορροπία μεταξύ των ελέγχων που πραγματοποιούνται στα κοινοτικά και στα διεθνή ύδατα[semigr ]

18. ζητεί μεγαλύτερη πιστοποίηση και ομοιογενοποίηση των αλιευτικών προϊόντων που εκφορτώνονται και τίθενται στο εμπόριο εντός της ΕΕ, λαμβάνοντας υπόψη την προέλευση, τους φυτοϋγειονομικούς όρους και το κατά πόσον οι μέθοδοι παραγωγής είναι αποδεκτές από κοινωνικής και περιβαλλοντικής πλευράς, κατά τρόπον ώστε να εμποδίζεται η εισαγωγή, εκφόρτωση και εμπορία προϊόντων που δεν τηρούν τα ελάχιστα μεγέθη, τους κανόνες συντήρησης και τους υγειονομικούς όρους της ΕΕ[semigr ]

19. ζητεί από την Επιτροπή να παρουσιάσει προτάσεις για τη βελτίωση του ελέγχου των αλιευτικών προϊόντων που προέρχονται από την ΕΕ και τις τρίτες χώρες, μετά την εκφόρτωση, όποιο και να είναι το μέσο μεταφοράς που χρησιμοποιήθηκε, καθιερώνοντας σύστημα που θα επιτρέπει καθόλη τη διαδικασία μεταφοράς να είναι δυνατό να εξακριβωθεί ανά πάσαν στιγμή η προέλευση και η κατάσταση του εμπορεύματος, κατά τρόπον ώστε να αποφεύγεται να τίθενται στο εμπόριο αλιεύματα των οποίων το μέγεθος δεν είναι σύμφωνο με τον νόμο και που έχουν εκφορτωθεί παρανόμως[semigr ]

20. ζητεί να εγκριθούν μέτρα, όσον αφορά τα πλοία των τρίτων χωρών, ώστε να επιτραπεί η πρόσβαση των ελεγκτών και ο έλεγχος μέσω δορυφόρου όταν ασκούν δραστηριότητα σε κοινοτικά ύδατα[semigr ]

21. ζητεί από όλα τα κράτη μέλη, χωρίς εξαίρεση, να αναπτύξουν στο ακέραιο τις δραστηριότητες ελέγχου και να τηρούν τις νομικές υποχρεώσεις τους όσον αφορά την διάθεση ενημερωτικών στοιχείων κατά τον κατάλληλο τρόπο και εγκαίρως[semigr ]

22. θεωρεί, ως προς αυτό, ότι τα ελλιπέστατα στοιχεία που προσκομίζονται από ορισμένα κράτη μέλη παρεμποδίζουν την άσκηση κατάλληλης πολιτικής ελέγχου για το στόλο τους και ζητεί κατά συνέπεια να εξετασθεί ένα καθεστώς επιβολής κυρώσεων σε περίπτωση επανειλημμένης απόκρυψης δεδομένων[semigr ]

23. πιστεύει ότι η Επιτροπή θα πρέπει να συνεχίσει να συντάσσει ετήσια έκθεση για τον έλεγχο παρέχοντας μεγαλύτερες λεπτομέρειες και όχι να περιορίζεται απλώς στην εκτίμηση των γεγονότων, και να παρέχει επαρκή ανάλυση για να καταδεχθεί το πού είναι απαραίτητη η ανάληψη άμεσης δράσης για την διόρθωση των σφαλμάτων[semigr ]

24. επιμένει για μεγαλύτερη χρήση των τεχνολογιών ενημέρωσης και επικοινωνίας στη διαδικασία ελέγχου, συμπεριλαμβανομένης της χρήσης δορυφόρου, ούτως ώστε να περιορισθεί η αναποτελεσματικότητα ενός συστήματος που βασίζεται υπέρ το δέον στην χρήση χαρτιού[semigr ]

25. ζητεί από την Επιτροπή να υποβάλει προτάσεις, προκειμένου να εξασφαλισθεί ότι θα επιβάλλονται σε όλους τους αλιείς σε ολόκληρη την Ευρωπαϊκή Ένωση ίσες ποινές για τις αυτές σοβαρές παραβάσεις και να παρουσιάσει, βάσει του δικαιώματος πρωτοβουλίας που διαθέτει, και χωρίς καθυστερήσεις, προτάσεις σχετικά με ομοιόμορφο πειθαρχικό καθεστώς και καθεστώς επιβολής κυρώσεων, το οποίο θα ισχύει για όλα τα κράτη της Ένωσης[semigr ]

26. ζητεί από την Επιτροπή να προσδώσει πρωταρχικό χαρακτήρα στην ανάπτυξη και χρηματοδότηση των προγραμμάτων ανταλλαγής επιθεωρητών μεταξύ των κρατών μελών, μεταξύ των διοικήσεών τους και μεταξύ των τελευταίων και των υπηρεσιών της Κοινότητας που είναι αρμόδιες για την αλιεία, κατά τρόπον ώστε να καθιερωθούν κοινές αρχές σχετικά με τις επιθεωρήσεις και τον τρόπο διεξαγωγής τους[semigr ] ζητεί, επίσης, να δημιουργηθούν συστήματα εκπαίδευσης και κατάρτισης συγκρίσιμα και αμοιβαία αναγνωριζόμενα από τις διάφορες διοικήσεις[semigr ]

27. ζητεί επίμονα την ενίσχυση της σύμπραξης και της συνεργασίας στον τομέα της ενημέρωσης όσον αφορά τις βάσεις δεδομένων μεταξύ εθνικών διοικήσεων και μεταξύ αυτών και της Επιτροπής, ενώ θα πρέπει να εξασφαλίζεται ο εμπιστευτικός χαρακτήρας των δεδομένων[semigr ]

28. εκφράζει την ικανοποίησή του για την πρωτοβουλία που ανέλαβε η Επιτροπή να παρουσιάσει κατάλογο πειραματικών σχεδίων (σημείο III-2) του εγγράφου της αλλά εκφράζει τους φόβους του ότι ο κατάλογος αυτός είναι υπερβολικά επικεντρωμένος στον έλεγχο ορισμένων ζωνών σε βάρος άλλων ζωνών όπου η συνεργασία μεταξύ των ελεγκτών είναι επίσης απαραίτητη[semigr ] προτείνει ως προς αυτό να συμπεριληφθεί η υλοποίηση πειραματικού σχεδίου για τις αλιεύσεις στη Μεσόγειο[semigr ]

29. ζητεί από την Επιτροπή να προετοιμάσει κατεπειγόντως Κώδικα Συμπεριφοράς για τις διαδικασίες ελέγχου[semigr ]

30. όσον αφορά το χρονοδιάγραμμα των μελετών που πρέπει να πραγματοποιηθούν πριν από τα τέλη του 1999, όπως αναφέρεται στο ίδιο σημείο του εγγράφου της Επιτροπής, εκφράζει τη λύπη του ότι αντίθετα με ό,τι αναφέρεται εκεί, καμία μελέτη δεν δημοσιεύθηκε το 1998 σχετικά με την προσαρμογή του μορφότυπου των διοικητικών εγγράφων (ημερολόγιο του πλοίου και δελτία εκφόρτωσης και πώλησης) στην περιοχή της Μεσογείου και για τις ειδικευμένες αλιεύσεις (τροπικού τόνου) και απαιτεί όσον αφορά την προσαρμογή της περιοχής της Μεσογείου, όχι μόνο να αποπερατωθούν οι μελέτες που αναφέρει η Επιτροπή στο έγγραφό της αλλά και να υποβάλει η Επιτροπή στο Συμβούλιο πρόταση τροποποίησης του κανονισμού (ΕΟΚ) αριθ. 2847/93 για τη διαγραφή της απαλλαγής που προβλέπεται στο τρίτο εδάφιο του άρθρου 40 του εν λόγω κανονισμού[semigr ]

31. ζητεί να ισχύσει το ίδιο για το σημείο VII «Ανακεφαλαιωτικό Χρονοδιάγραμμα για το 1998 και 1999, διευκρινίζει ότι δεν πρόκειται να παρεμποδίσει τη βελτίωση των μέτρων ελέγχου αλλά να επιστήσει την προσοχή της Επιτροπής στις ρυθμίσεις στις διάφορες ζώνες οι οποίες διαφέρουν ολοένα και περισσότερο καθώς επίσης στην ανυπαρξία συνοχής στην υφιστάμενη κατάσταση με την οποία τα πλοία υποβάλλονται σε κάθε τύπο ελέγχου, συμπεριλαμβανόμενου και του ελέγχου μέσω δορυφόρου ενώ για τις αλιεύσεις που είναι τόσο ευαίσθητες όσο και οι μεσογειακές αλιεύσεις, δεν υφίστανται καν η υποχρέωση για τη συμπλήρωση του ημερολογίου του πλοίου[semigr ]

32. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών.